Source: http://pravniki.info/viewtopic.php?t=17127
Timestamp: 2018-10-19 14:15:31+00:00

Document:
Objavljeno: Sre 13 Maj, 2009 13:48
Lep pozdrav - dobila sem rubež na domu in se zadnji hip z upnikom dogovorila o obročnem poplačilu terjatve. Vendar pa izvršitelj vztraja pri plačilu njegovih stroškov in sicer v roku 2 dni, sicer bo prišel ponovno rubit - zahteva, da mu v roku 2 dni plačam 500,00 eur stroškov za rubež. Ali so stroški izvršitelja res tako visoki? Ali sme ponovno rubiti, čeprav je govoril s predstavnikom upnika in je le-ta rubež preprečil?
Objavljeno: Čet 14 Maj, 2009 22:38
Kolikor vem mora stroške izvršitelja založiti upnik. Dogovorite se z njim naj plača, vi pa mu potem odplačujte obročno.
Objavljeno: Pet 15 Maj, 2009 15:29
Upnik je že moral predno je izvršitelj šel na rubež plačati varščino!
Objavljeno: Ned 17 Maj, 2009 7:34
Pojdite do izvršitelja in mu lepo pojasnite, da od vas neupravičeno zahteva plačilo in naj neha groziti. Poleg tega se mi zdi znesek 500 eur sumljivo visok.
Objavljeno: Ned 17 Maj, 2009 11:43
Sodišče mora o stroških odločiti v osmih dneh od prejema zahteve. Pri odmeri stroškov, ki bo zadnja v izvršbi, sodišče na zahtevo stranke upošteva tudi stroške, ki bodo nastali z izterjavo izvršilnih stroškov, ter dovoli izvršbo in odredi zavarovanje za njihovo izterjavo. Če so zahtevani kasneje, se ti stroški ne priznajo.
Znesek varščine, ki presega višino, potrebno za plačilo izvršitelja, se v roku iz prejšnjega odstavka vrne upniku. Če ni bilo varščine ali če ta ne zadošča za popolno plačilo, izvršitelj pozove upnika, naj mu v osmih dneh plača znesek, ki ga dolguje po dokončnem obračunu oziroma sklepu sodišča. Po preteku tega roka lahko izvršitelj dolgovani znesek prisilno izterja.
Objavljeno: Pon 18 Maj, 2009 14:02
Prav lepa hvala za odgovore! Sem pa kontaktirala z upnikom - ki pa slišati noče, da založijo za stroške, izvršitelj pa je neomajen, čeprav se mi zdi, da če skleneš dogovor z upnikom, je upnik tisti, ki lahko predalga nadaljnji rubež in ne izvršitelj sam, ki grozi, da stroške moram založiti v roku dveh dni, sicer bo ponovni rubež - groza. Se zavedam svojih obveznosti, ki jih prej žal nisem mogla poplačati, zato je čisto logično da je prišlo do izvršbe, zavedam se tudi, da je to pač delo izvršitelja, ampak žal v sodnem kolesju si vedno številka in se na človečnost čisto pozabi. Izvršitelj je celo hotel vedeti, komu bom mesečni znesek nakazovala- njim ali direktno upniku in je govoril nekaj v takem smislu kot da bi bilo dobro, da nakazujem njim - in verjetno bi mi pri vsakem znesku "odškrtnili" še za svoje stroške.... Zdi se mi, da je ta izvršiteljski posel zelo donosen...... kdo ustavi njih?!
Objavljeno: Pon 18 Maj, 2009 15:56
Res smo včasih nemočni pred izvršitelji, posebej zato, ker smo v tako nemogočem položaju.
vendar bodite v tem primeru vztrajni, še enkrat si preberite člene zakona, ki jih imate zgoraj, kjer lepo piše, da v primeru, da upnik ne plača predujma, sodišče izvršbo ustavi. Ponavljam, da se mi ta strošek 500 eur zdi nenavadno visok, zato nikar ne popustite. Na koncu boste plačali stroške, o tem ni dvoma, vendar ne na ta način izvršiteljevega izsiljevanja.
Zagrozite mu s prijavo, ker si jo gotovo zasluži.
Plačujte upniku, z njim se lahko tudi pogovorite o kakšnem odpustu dela obresti ali kaj podobnega, v glavnem, čim prej poskušajte poplačati dolg.
Na položnice za vsak slučaj napišite plačilo glavnice, morda bo del obresti odpisan. Po zakonu pa gre plačilo najprej za stroške, potem šele vse ostalo.
Verjamem, da vam ni lahko, vendar se ne pustite. lp
Objavljeno: Pon 18 Maj, 2009 21:21
Niste napisali ali je šlo za izvršbo preko sodišča. Če ste od sodišča prejeli sklep o izvršbi, morate prejeti tudi sklep o stroških izvršbe.
V praksi stroške izvršitelja založi upnik in jih nato priglasi sodišču kot stroške postopka, katere na koncu plača dolžnik.
Če torej sklepa niste prejeli, stroškov niste dolžni plačati.
Objavljeno: Tor 19 Maj, 2009 10:26
lep pozdrav - moram se vsem zahvaliti za vse izčrpne odgovore, vendar pa Vam moram povedati, da sem se uklonila in danes izvršitelju po nakaznici plačala znesek - čeprav mi je po telefonu potem povedal, da bom po pošti prejela neke vrste pobotnico in bodo specificirani njihovi stroški, preostanek tega zneska pa gre upniku. Predvidevam, da je izvršitelj po vsej meri hotel prikazati rubež kot "uspešen" in mi zagrozil, da pač ta znesek moram plačati, čeprav ves ta znesek ne bo šel za stroške izvršitelja. V kolikor pa se izkaže, da so stroški res tako visoki (pa čeprav sem že plačala), grem pa ponovno v raziskavo in bom šla do konca - to pa tudi sodišče ne sme dovoliti, da si izvršitelj določi tako visoke stroške!
Objavljeno: Tor 19 Maj, 2009 11:51
Stroške izvršitelja bi morali plačati v vsakem primeru, torej niste ničesar izgubili, morda samo to, da se niste prej z upnikom dogovorili za plačilo v obrokih, pa bi ta denar, ki gre izvršitelju, šel za plačilo dolga.
Kljub vsemu pa je izvršiteljevo dejanje nesramano in presega njegove kompetence. Opozorila bi vas, da plačujte upniku direktno, drugače si bo izvršitelj zaračunal tudi stroške delnih plačil. Nikar ne b odite naivni, izvršitelj bo poskušal narediti vse, da bo teh 500 eur njegovih.lp
Objavljeno: Tor 19 Maj, 2009 15:56
Imate čisto prav, sem ponovno govorila z upnikom in se dogovorila za direktno plačilo ter o tem obvestila izvršitelja, ki pa ni bil nad tem prav nič navdušen.... Sem pa zahtevala tudi od upnika, da pošlje pisni dogovor v vednost izvršitelju. Še enkrat hvala vsem za odgovore - zelo ste pomagali!
Objavljeno: Sob 23 Maj, 2009 10:16
moram vam povedati da vas ima izvršitel za neumne
vsaka izvršba ki se opravi se stroški za izvedbo izvršbe plačajo z predujmom ki ga založi upnik pred pričetkom izvržbe nato pa k vašemu dolgu prištejejo še znesek ki ga mora obvezno potrdiit in odobriti sodišče.V kolikor predujma upnik ne plača sodišče izvršbo ustavi.tako da vam izvršitel nima kaj govorit o njegovih stroških ker je bil poplačan pred začetkom izvršbe. če pa je bila izvršba neuspešna je njegov problem ke mu bo sodišče priznalo vse stroške
predlagam da obvestite sodišče o dejanjih izvršitelja, in na sodišču zahtevate vpogled v vaš spis kjer boste videli ali je bil predujem plačan,drugače podajte vlogo za ustavitev izvršbein izvršitelja prijavite ministrstvu za pravosodje ker je opravil rubež in zahteval plačilo za njegovo delo kljub temu da sodišče ni potrdilo prejetja predujma od upnika in in dalo zeleno luč za izvedbo rubeža.
Objavljeno: Pon 25 Maj, 2009 8:17
Prebrala sem vaš odgovor - in najbrž imate prav, izvršitelj me ima za neumno! In seveda računa na to, da v tistem trenutku, ko si ves prestrašen (da ne omenim še kaj drugega), si pripravljen privoliti na vse. Bom pa res šla vpogledat v spis in se pri sodišču pozanimala, kaj se da glede tega storiti, ker se mi zdi, da je že dovolj stresna vsa situacija skupaj, potem pa še neomajni izvršitelj, ki terja svoje stroške - za povrh! Hvala za odgovor
Objavljeno: Čet 04 Jun, 2009 12:00
Lep pozdrav - čeprav se je tema že nekako zaključila, sem se spomnila, da sem pozabila navesti tudi to, da je izvršitelj celo s seboj prinesel nalog za odvzem avtomobila, ki pa ga imam sicer na leasing - povedal je, da imajo sedaj pravico odvzeti tudi vozilo (ki formalno do konca poplačila ni tvoje!), ga prodati in poplačati dolg upniku, medtem ko seveda ponovno pride do situacije, ko imaš potem drug dolg - dolg do leasing hiše, ki potem najbrž zahteva takojšnje poplačilo v celoti!
Objavljeno: Čet 04 Jun, 2009 12:22
avto ki je na lizing ti ga ne more pobrati oziroma zarubiti
lizing hiša bi na sodišče nemudoma poslala ugovor tretjega
in bi bil rubež razveljavljen. stroške neuspelega oziroma nezakonitega rubeža nosi prvo upnik ki tudi pred rubežem založi predujem šele nato s sklepom sodišča o stroških ki jih je imel izvršitel pri rubežu odloči sodišče in stroške naloži dolžniku da jih povrne upniku in ne izvršitewlju ker pa je izvršitel rubil stvar ki ni vaša ampak od lizing hiše in je to vedel da ne bo šlo skozi in je namirno ustvarjal stroške jev zrelo za pritožbo na sodišče ko dobiste obračun stroškov za plačilo izvršbe se takrat pritožite in našteto tudi sodišču obrazložite.

References: Sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče